Jussi Wihonen

Ale Jussi Wihonen (s. Juha Vihonen, 20. helmikuuta 1963 Joensuu) on suomalainen perussuomalainen poliitikko. Hänet valittiin eduskuntaan vuoden 2019 eduskuntavaaleissa Savo-Karjalan vaalipiiristä. Vuoden 2023 eduskuntavaaleissa Wihonen sai 2558 ääntä eikä tullut valituksi.

Poliittinen toiminta 
Wihonen on toiminut Joensuun kaupunginvaltuutettuna vuodesta 2005 alkaen ja ollut kaupunginhallituksessa vuosina 2005–2008 ja 2013–2017. Vuoden 2015 eduskuntavaaleissa hän sai 2 445 ääntä eikä tullut valituksi. Vuoden 2019 eduskuntavaaleissa Wihonen nousi eduskuntaan 5 748 äänellä. Politiikan ulkopuolella hän on toiminut kauppiaana.

Ennen perussuomalaisiin siirtymistä Wihonen oli kokoomuksen kaupunginvaltuutettu Joensuussa. Wihonen erosi kokoomuksen valtuustoryhmästä vuoden 2012 toukokuussa.

Lähteet 

Kansanedustajat
Perussuomalaiset poliitikot
Kansallisen Kokoomuksen poliitikot
Joensuun kaupunginvaltuutetut
Savo-Karjalan vaalipiiri
Suomalaiset yrittäjät
Vuonna 1963 syntyneet
Elävät henkilöt